cyanic-selkie/wikianc huggingface dataset:
উত্তর ম্যাসেডোনিয়ার ভূগোল
জলবায়ু
দেশের পশ্চিম ও পূর্বাংশে প্রচুর পরিমাণে বৃষ্টিপাত হয়। ভারদার অঞ্চলে শীতকাল ভারদারেখ বাতাসের প্রভাবে উষ্ণতর হয়। এই বাতাস ভারদার নদীর মুখ থেকে উঠে আসে এবং সঙ্গে উষ্ণ বাতাস বয়ে নিয়ে আসে। নিম্নাঞ্চলে অবস্থিত শহর হিসাবে বিবেচিত স্কোপজে-তে বছরে বৃষ্টিপাত গড়ে ৬১ মিমি; আগস্টের শুষ্কতম মরসুমে ২৮ মিমি। বসন্তে সবচেয়ে বেশি বৃষ্টিপাত দেখা যায়।
নহুষ
জন্ম ও শৈশব
আয়ু ঋষি-দ্রষ্টা দত্তাত্রেয়ের কাছে গেলেন ও সেবার মাধ্যমে সন্তুষ্ট করার পর তার কাছে মিনতি করলেন যে তার যেন একটি পুত্র হয় ও সেই পুত্রটি হবে একজন অপরাজেয় যোদ্ধা ও তার মধ্যে থাকবে সেই সমস্ত ন্যায়পরায়ণ ও ধর্মীয় মনোভাব যা একজন রাজার পক্ষে উপযুক্ত। তখন মহর্ষি দত্তাত্রেয় তাকে করুণা করলেন ও আয়ুর স্ত্রী প্রভার গর্ভে একটি পুত্রসন্তান জন্মগ্রহণ করল। হুন্ড আয়ুর পুত্র জন্মানোর আগে পর্যন্ত প্রতীক্ষায় ছিলেন কারণ তিনি ভীত হয়ে পড়েছিলেন রে হয়তো অশোকাসুন্দরীর অভিশাপ সত্যি হয়ে যাবে। এরপর সে সেই শিশুটিকে অপহরণ করে ও তার অনুগামীদের আদেশ দেয় যে তারা যেন শিশুটিকে হত্যা করে। যাইহোক,তার অনুগামীরা শিশুটিকে মহামুনি বশিষ্ঠের আশ্রমে দিয়ে আসে। বশিষ্ঠ, শিশুটিকে দেখতে পান ও তাকে গ্রহণ করে তার নামকরণ করেন নহুষ যার অর্থ নির্ভীক। নহুষ,বশিষ্ঠের একজন শিষ্য হিসেবে বড়ো হতে থাকেন। কিন্তু অবশেষে বশিষ্ঠ নহুষের প্রকৃত পিতামাতার সম্পর্কে অবগত হন। নহুষ দেবতাদের কাছ থেকে অস্ত্রাদি সংগ্রহ করেন ও হুন্ডের সাথে প্রখর যুদ্ধে তাকে পরাজিত ও নিহত করে তার প্রকৃত পিতামাতার নিকট ফিরে যান। পরবর্তীকালে তিনি অশোকাসুন্দরী কে বিবাহ করেন।
উত্তর ম্যাসেডোনিয়ার ভূগোল
জলবায়ু
জলবায়ু সম্পর্কিত তথ্য:
স্কোপজের জলবায়ু তথ্য:
নহুষ
স্বর্গ শাসন
দেবরাজ ইন্দ্রের অনুপস্থিতিতে নহুষকে স্বর্গের রাজা করা হয়েছিল। কিন্তু নহুষ শীঘ্রই খুব অহংকারী হয়ে যাওয়ায় অভিশাপগ্রস্ত হয়ে মর্ত্যে পতিত হন।
দ্বাপরযুগে, যখন পাণ্ডবগণ তাদের অন্তিম যাত্রায় হিমালয় পর্বতে অবস্থান করছিলেন, তখন নহুষ দৈত্যাকার সর্পের রূপে মহামতি ভীমকে ধরে ফেলেন ও ভক্ষণ করার সিদ্ধান্ত নেন। ভীম প্রচন্ড শক্তিশালী হওয়া সত্ত্বেও নহুষও প্রচুর শক্তির অধিকারী ছিল কারণ তিনি অগস্ত্য মুনির থেকে বর পেয়েছিলেন যে নহুষের চেয়ে শক্তিশালী সবকিছুই তার শক্তির কাছে হার মানবে।
ইতিমধ্যে, যুধিষ্ঠির ভীমের সন্ধান করতে থাকেন ও অবশেষে তাকে খুঁজে পেয়ে তার সঙ্কটাপন্ন অবস্থা দেখে চিন্তিত হয়ে পড়েন। কিন্তু নহুষ বুঝতে পারলেন যে তিনি যুধিষ্ঠিরের উত্তরসূরী এবং তার পাপের জন্য অনুশোচিত হয়ে তার অভিশাপের কথা যুধিষ্ঠিরকে বলেন। তারপর যুধিষ্ঠির ও নহুষ, ধর্ম সম্বন্ধে তাদের অভিমত ব্যক্ত করেন। নহুষ তার ভুল সম্পর্কে যুধিষ্ঠিরকে জানান ও বলেন যে নহুষ তাদের জীবন থেকে অনেককিছু শিখেছেন। অনুশোচনার পর নহুষ তার অভিশাপ থেকে মুক্ত হয়ে যান ও স্বর্গে আরোহণ করেন। ভীমও তার পূর্বের মহাশক্তি পুনরুদ্ধার করেন।
ক্বীন ব্রীজ
ক্বীন ব্রীজ হলো বাংলাদেশের সিলেট শহরের মধ্য দিয়ে প্রবাহিত সুরমা নদীর উপর স্থাপিত একটি লৌহ নির্মিত সেতু। এটি সিলেটের অন্যতম দর্শনীয় এবং ঐতিহ্যবাহী স্থান হিসাবে সবার কাছে পরিচিত। সুরমা নদীর ওপর নির্মিত এই স্থাপনাটি একটি ঐতিহাসিক নিদর্শন হিসাবেও বিশেষভাবে গুরুত্বপূর্ণ। এই ব্রীজটিকে সিলেট শহরের "প্রবেশদ্বার" বলা হয়। ব্রীজটি ব্রিটিশ গভর্নর মাইকেল ক্বীন এর নামে নামকরণকৃত।
অবস্থান
সিলেট শহরের কেন্দ্রস্থলে ক্বীন ব্রীজটি অবস্থিত। এর এক দিকে দক্ষিণ সুরমা ও অপর দিকে বন্দর বাজার। এই ব্রীজটি সিলেট শহরের মধ্য দিয়ে প্রবাহিত সুরমা নদীর উপর অবস্থিত, এবং বাংলাদেশের রাজধানী, ঢাকা শহর থেকে উত্তরপূর্ব দিকে অবস্থিত। সিলেট রেলওয়ে স্টেশন থেকে এই ব্রীজটি মাত্র আধা কিলোমিটার দূরে অবস্থিত।
নামকরণ
গত শতকের তিরিশের দশকের দিকে আসাম প্রদেশের গভর্নর ছিলেন মাইকেল ক্বীন। তিনি সিলেট সফরে আসেন। তার স্মৃতিকে অম্লান করে রাখতেই এ ব্রীজটি নির্মাণ হয় এবং এই ব্রীজটির নামকরণ করা হয় গভর্নর মাইকেল ক্বীনের নামানুসারে, যিনি ১৯৩২ থেকে ১৯৩৭ সাল পর্যন্ত আসামের একজন ইংরেজ গভর্নর ছিলেন।
তৈরির ইতিহাস
আসাম প্রদেশের গভর্নর মাইকেল ক্বীন সিলেট সফরে আসার জন্য সুরমা নদীতে ব্রীজ স্থাপনের প্রয়োজনীয়তা দেখা দেয়। কারণ তখন আসামের সাথে সিলেটের যোগাযোগের মাধ্যম ছিল ট্রেন। ফলে, রেলওয়ে বিভাগ ১৯৩৩ সালে সুরমা নদীর ওপর ব্রীজ নির্মাণের উদ্যোগ নেয় এবং নির্মাণ শেষে ১৯৩৬ সালে ব্রীজটি আনুষ্ঠানিকভাবে খুলে দেওয়া হয়।
আব্দুল মজিদ কাপ্তান মিয়া,তৎকালীন আসাম সরকারের এক্সিকিউটিভ সদস্য রায় বাহাদুর প্রমোদ চন্দ্র দত্ত এবং শিক্ষামন্ত্রী আবদুল হামিদ ব্রীজটি নির্মাণের ক্ষেত্রে অশেষ অবদান রাখেন।
গঠন
ক্বীন ব্রীজ লোহা দিয়ে তৈরী। এর আকৃতি ধনুকের ছিলার মত বাঁকানো। এই ব্রীজটির দৈর্ঘ্য ১১৫০ ফুট এবং প্রস্থ ১৮ ফুট। ব্রীজ নির্মাণে তৎকালীন সময়ে ব্যয় হয়েছিল প্রায় ৫৬ লাখ টাকা।
সংস্কার ও বর্তমান অবস্থা
১৯৭৭ সালে বাংলাদেশ রেলওয়ের সহযোগিতায় ব্রীজের বিধ্বস্ত অংশটি কংক্রীট দিয়ে পুনঃনির্মাণ করা হয় এবং তৎকালীন নৌ বাহিনীর প্রধান রিয়াল এডমিরাল এম এইচ খান সংস্কারকৃত ব্রীজটি উদ্বোধন করেন; ফলে পুনরায় এটি দিয়ে যান চলাচল শুরু হয়।
আন্তর্জাতিক ভলিবল সংস্থা
আন্তর্জাতিক ভলিবল সংস্থা বা এফআইভিবি (Fédération Internationale de Volleyball) বীচ ভলিবলসহ ইনডোর ভলিবল এবং ঘাষপূর্ণ মাঠে ভলিবল খেলার আন্তর্জাতিক নিয়ন্ত্রণকারী ক্রীড়া পরিচালনাকারী সংস্থা হিসেবে পরিচিত। সংস্থার সদর দফতর সুইজারল্যান্ডের লৌজানে অবস্থিত। বর্তমানে এর সভাপতি হিসেবে রয়েছেন চীনের উই জিঝং।
ইতিহাস
ভলিবলের ১০০ বছরের ইতিহাসে গুরুত্বপূর্ণ ঘটনা ছিল এপ্রিল, ১৯৪৭ সালে সংস্থাটির গঠন। বেলজিয়াম, ব্রাজিল, চেকস্লোভাকিয়া, মিশর, ফ্রান্স, নেদারল্যান্ড, হাঙ্গেরী, ইতালি, পোল্যান্ড, পর্তুগাল, রোমানিয়া, উরুগুয়ে, যুক্তরাষ্ট্র এবং যুগোস্লাভিয়া - এ ১৪ দেশের প্রতিনিধিদের অংশগ্রহণে আন্তর্জাতিক ভলিবল সংস্থা ফ্রান্সের প্যারিসে ফরাসী ভলিবল সংস্থার সভাপতি পল লিবঁদের নেতৃত্বে প্রতিষ্ঠিত হয়। তিনি সংস্থাটির প্রতিষ্ঠাতা সভাপতি হিসেবে নির্বাচিত হন। এর সদর দফতর প্যারিসে প্রতিষ্ঠা করা হয়েছিল। তিনি দীর্ঘ ৩৭ বছর এর সভাপতি ছিলেন। পরবর্তীতে ড. রুবেন একোস্তা তাঁর কাছ থেকে দায়িত্বভার গ্রহণ করেছিলেন।
অলিম্পিকে অন্তর্ভুক্তি
আকর্ষণীয় ও মর্যাদাপূর্ণ খেলা হিসেবে পরীক্ষিত হবার পর ১৯৫৯ সালে মিউনিখে অনুষ্ঠিত আইওসি'র সভায় অলিম্পিক প্রতিযোগিতায় ভলিবল ক্রীড়াকে অন্তর্ভুক্তির বিষয়ে আলোচনা করা হয়। ১৯৬৪ সালের টোকিও অলিম্পিকে প্রথমবারের মতো খেলা হয়। এতে পুরুষ বিভাগে ১০টি এবং মহিলা বিভাগে ৬টি দেশ অংশ নেয়। দলগত ক্রীড়া হিসেবে ভলিবলের পুরুষ বিভাগে সোভিয়েত ইউনিয়ন ও মহিলা বিভাগে জাপান স্বর্ণপদক লাভ করে। কাকতালীয়ভাবে অলিম্পিকের পর জাপানে ভলিবল খেলায় প্রাণচাঞ্চল্যের পরিবেশ সৃষ্টি হয়।
৩২ বছর পর ১৯৯৬ সালে আটলান্টা অলিম্পিকে বিশ্বের অন্যতম দ্রুত জনপ্রিয় হয়ে উঠা বীচ ভলিবলের অন্তর্ভুক্তি ঘটে। উল্লেখ্য যে, বীচ ভলিবল ইনডোর ভলিবলের অন্যতম সফল দ্বিতীয় সারির খেলা।
ফিভবি হিরোজ
আনুষ্ঠানিকভাবে প্রচারণায় ফিভবি হিরোজ ব্যবহার করা হচ্ছে। এ প্রচারণার মূল্য উদ্দেশ্য হচ্ছে খেলোয়াড়দের মধ্যে সচেতনতা, উজ্জ্বীবিতকরণ এবং বৈশ্বিকভাবে ভলিবল খেলার গুরুত্ব জনসমক্ষে তুলে ধরা। ফিভবি হিরোজে ১৯ দেশের ৩৩ জন অসাধারণ ভলিবল এবং ২৯ জন বীচ ভলিবল খেলোয়াড়কে সংশ্লিষ্ট করা হয়েছে।
অলিম্পিক সংবাদে বলা হয় যে, সম্প্রতি রোমে ফিভবি হিরোজ উদ্বোধন করা হয়েছে। প্রচারণার লক্ষ্যে বিলবোর্ড, পোস্টার এবং শীর্ষস্থানীয় ক্রীড়াবিদদের প্রতিকৃতি রয়েছে।
মরিস ট্রেমলেট
মরিস ফ্লেচার ট্রেমলেট (Maurice Tremlett; জন্ম: ৫ জুলাই, ১৯২৩ - মৃত্যু: ৩০ জুলাই, ১৯৮৪) চেশায়ারের স্টকপোর্ট এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি।
১৯৪৭ থেকে ১৯৬০ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেটের প্রতিনিধিত্ব করেছেন। এছাড়াও, নিউজিল্যান্ডীয় ক্রিকেটে সেন্ট্রাল ডিস্ট্রিক্টসের পক্ষে খেলেছেন তিনি। দলে তিনি মূলতঃ অল-রাউন্ডার ছিলেন। ডানহাতি ফাস্ট-মিডিয়াম বোলিংয়ের পাশাপাশি ডানহাতে নিচেরসারিতে ব্যাটিং করতেন মরিস ট্রেমলেট।
প্রারম্ভিক জীবন
চেশায়ারের স্টকপোর্ট এলাকায় ট্রেমলেটের জন্ম। তার প্রথম-শ্রেণীর ক্রিকেটের অভিষেক পর্বটি বেশ দূর্দান্ত ছিল। দ্বিতীয় বিশ্বযুদ্ধের পূর্বে তিনি সমারসেটের স্টাফ ছিলেন। অবশেষে ১৯৪৭ মৌসুমে প্রথমবারের মতো খেলায় অংশগ্রহণের সুযোগ পান তিনি। লর্ডসে মিডলসেক্সের বিপক্ষে খেলেন। দলটি ঐ মৌসুমে কাউন্টি চ্যাম্পিয়নশীপে দূর্দান্ত প্রভাববিস্তার করেছিল। প্রথম ইনিংসে তিন উইকেট পান ও দ্বিতীয় ইনিংসে পাঁচ ওভারের ব্যবধানে পাঁচ উইকেট তুলে নেন তিনি। খেলায় তার অবদান ছিল ৮/৮৬। এরপর তিনি অপরাজিত ১৯* রান করেন ও শেষ উইকেট জুটিতে প্রয়োজনীয় রান তুলে সমারসেটকে নাটকীয়ভাবে এক উইকেটের জয়ের সন্ধান এনে দেন। প্রথম মৌসুম শেষে ট্রেমলেট ৬৫৬ রানের পাশাপাশি ৬৫ উইকেট দখল করেন। বেশ কয়েকজন তরুণ ক্রিকেটারের সাথে এমসিসি দল ওয়েস্ট ইন্ডিজ সফরে যায়।
টেস্ট ক্রিকেটে অংশগ্রহণ
১৯৪৭-৪৮ মৌসুমে স্বাগতিক ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার। ঐ টেস্টে ১২জন ক্রিকেটারের একযোগে অভিষেক ঘটেছিল। ক্লাইড ওয়ালকট, রবার্ট ক্রিস্টিয়ানি, উইলফ্রেড ফার্গুসন, বার্কলি গ্যাসকিন, জন গডার্ড ও প্রায়র জোন্স - এ সাতজন ওয়েস্ট ইন্ডিজের এবং জিম লেকার, মরিস ট্রেমলেট, ডেনিস ব্রুকস, উইনস্টন প্লেস ও জেরাল্ড স্মিথসন - এ পাঁচজন ইংল্যান্ডের ছিলেন। ২১ জানুয়ারি, ১৯৪৮ তারিখে ব্রিজটাউনে অনুষ্ঠিত ঐ টেস্টটি ড্রয়ে পরিণত হয়েছিল। চার টেস্ট নিয়ে গড়া সিরিজের তিন খেলায় তিনি বোলিং উদ্বোধনে নামেন। তবে, তিনি তেমন সফলতা পাননি। কেবলমাত্র চার উইকেট পান ও টেস্টগুলোয় অংশ নিয়ে মাত্র ২০ রান তুলেন। সমগ্র সফরে এ উইকেটগুলো লাভে তাকে বেশ রান খরচ করতে হয়েছে ও স্বল্পকিছু রান তুলতে পেরেছিলেন তিনি।
পরবর্তী কয়েক বছর ট্রেমলেটের ব্যাটিংয়ের বৈপ্লবিক উত্তরণ ঘটতে থাকে। ১৯৫১ সালে তিনি দুই সহস্রাধিক রান সংগ্রহ করেন। সর্বমোট দশবার সহস্রাধিক রানের দেখা পান তিনি। কিন্তু তার বোলিংও উত্তরোত্তর নিচের দিকে যেতে থাকে। ১৯৫০-এর দশকের মাঝামাঝি সময় থেকে তিনি মাঝে-মধ্যে পরিবর্তিত বোলার হিসেবে উপস্থিত হতেন। ১৯৫৬ সাল থেকে সমারসেটের অধিনায়কের দায়িত্বভার লাভ করেন। এরফল প্রথমবারের মতো পেশাদার ক্রিকেটার হিসেবে চ্যাম্পিয়নশীপের টেবিলের সর্বনিম্নে স্থানে থাকা দলকে টেনে তোলার প্রয়াস চালাতে থাকেন। অধিনায়ক হিসেবে বেশ সফলতা পান তিনি। চ্যাম্পিয়নশীপে দলকে ১৯৫৮ সালে তৃতীয় স্থানে নিয়ে যান যা দলের সর্বোচ্চ অবস্থান ছিল। ১৯৫৯ মৌসুম শেষে তিনি নেতৃত্ব থেকে দূরে সরে আসেন। ১৯৬০ সালে কয়েকটি খেলায় অংশগ্রহণ শেষে অবসর নেন ও গিনেসে চাকরি করতে থাকেন।
খেলার ধরন
১৯৪০-এর দশকের শেষার্ধ্বে বেশ কয়েক বছর ট্রেমলেটকে ইংল্যান্ডের যুদ্ধ পরবর্তীকালের ক্রিকেট দূর্ভাগ্যজনক অধ্যায়ের সমুচিত জবাব হিসেবে দেখা হয়েছিল। দীর্ঘদেহী, কুঁকড়ানো চুলের অধিকারী ট্রেমলেট অল-রাউন্ডার ছিলেন। চমৎকার ফাস্ট-মিডিয়াম বোলিং ভঙ্গীমার পাশাপাশি বলকে পিচের অফের দিকে প্রেরণ করতেন ও শক্ত ড্রাইভের মারে ডানহাতি আগ্রাসী ব্যাটসম্যানের দায়িত্ব পালন করতেন তিনি।
ব্যক্তিগত জীবন
তার সন্তান টিম ট্রেমলেট হ্যাম্পশায়ারের পক্ষে ১৯৭০ ও ১৯৮০-এর দশকে ফাস্ট-মিডিয়াম বোলার হিসেবে খেলেন ও পরবর্তীতে কাউন্টি দলটির কোচের দায়িত্ব পালন করেন। টিমের সন্তান ও মরিসের নাতি ক্রিস ট্রেমলেট হ্যাম্পশায়ার এবং পরবর্তীতে সারের পক্ষে ফাস্ট-মিডিয়াম বোলার হিসেবে উপস্থাপনা ঘটান। তিনি ইংল্যান্ডের পক্ষে টেস্ট ও একদিনের আন্তর্জাতিক - উভয় স্তরের ক্রিকেটেই অংশগ্রহণ করেছেন।
৩০ জুলাই, ১৯৮৪ তারিখে হ্যাম্পশায়ারের সাউদাম্পটনে ৬১ বছর বয়সে মরিস ট্রেমলেটের দেহাবসান ঘটে।
পারগালি ইব্রাহিম পাশা
পারগালি ইব্রাহিম পাশা (" পারগার ইব্রাহিম পাশা "; আনু. ১৪৯৫ - ১৫ মার্চ ১৫৩৬), ফ্রাঙ্ক ইব্রাহিম পাশা ("পশ্চিমা"), মকবুল ইব্রাহিম পাশা ("প্রিয়") নামেও পরিচিত, যা পরবর্তীতে মাকতুল ইব্রাহিম পাশায় (" মৃত্যুদন্ডপ্রাপ্ত") পরিবর্তিত হয় তোপকাপি প্রাসাদে মৃত্যুদণ্ড কার্যকর করার পরে। তিনি ছিলেন সুলতান সুলাইমান দ্য ম্যাগনিফিসেন্ট দ্বারা নিযুক্ত অটোমান সাম্রাজ্যের প্রথম উজিরে আজম ।
খ্রিস্টান পরিবারে জন্মগ্রহণকারী ইব্রাহিম তার যৌবনে দাসত্ব করেছিলেন। তিনি এবং সুলেমান তাদের যৌবনে ঘনিষ্ঠ বন্ধু হয়েছিলেন। ১৫২৩ সালে, সুলাইমান ইব্রাহিমকে উজিরে আজমের পদে পিরি মেহমেদ পাশার স্থলাভিষিক্ত করেন, যিনি ১৫১৮ সালে সুলায়মানের পিতা পূর্ববর্তী সুলতান প্রথম সেলিম নিয়োগ করেছিলেন। ইব্রাহিম পরবর্তী ১৩ বছর স্বপদে ছিলেন। তিনি সাম্রাজ্যের এক মুষ্টিমেয় অন্যান্য গ্রামীণ বুদ্ধিজীবীদের দ্বারা এক পর্যায়ে কর্তৃত্ব ও প্রভাব অর্জন করেছিলেন, কিন্তু ১৫৩৬ সালে সুলাইমানের আদেশে তাঁর মৃত্যুদন্ড কার্যকর করা হয় এবং রাষ্ট্র তার সম্পত্তি বাজেয়াপ্ত করে।
জীবনী
ইব্রাহিম জন্মগ্রহণ করেছিলেন ভেনিস প্রজাতন্ত্রের তৎকালীন এপিরাসের পারগায় অর্থোডক্স খ্রিস্টান পিতামাতার কাছে । তাঁর জাতিগততা অজানা, তবে তিনি সম্ভবত প্রাথমিকভাবে স্লাভিক উপভাষা বলেছিলেন এবং গ্রিক এবং আলবেনীয় ভাষাও জানতেন। তাঁর বাবা হয় নাবিক বা মৎস্যজীবী। ১৪৯৯ থেকে ১৫০২-এর মধ্যে কিছু সময় বসনিয়ার অটোমান গভর্নর ইসকান্দার পাশার একটি অভিযানে তাকে বন্দী করে দাস করা হয়। তিনি সম্ভবত ১৫১৪ সালে এদির্নের নিকটবর্তী ইস্কান্দার পাশের এস্টেটে অবস্থানকালে শাহজাদা সুলাইমানের সাথে সাক্ষাত করেছিলেন। এরপরেই তাকে সুলাইমানের সেবায় নেওয়া হয়।
রাজনৈতিক জীবন
তার প্রতিদ্বন্দ্বী মিশরের গভর্নর হাইন আহমেদ পাশা নিজেকে অটোমান সাম্রাজ্য থেকে স্বাধীন ঘোষণা করার পরে এবং ১৫২৪ সালে মৃত্যুদন্ড কার্যকর করার পরে, ইব্রাহিম পাশা ১৫১৫ সালে দক্ষিণে মিশরে যাত্রা করেছিলেন এবং মিশরীয় প্রাদেশিক নাগরিক ও সামরিক প্রশাসন ব্যবস্থার সংস্কার করেছিলেন। তিনি তার ব্যবস্থার রূপরেখার মাধ্যমে, কানুননামা, নামক একটি আদেশ জারি করেছিলেন।
১৫৩৩ সালে এক বিমুগ্ধ অনুষ্ঠানে ইব্রাহিম পাশার বিয়ে হয়েছিল সেই একই ইস্কান্দার পাশার নাতনি মুহসিন হাতুনের সাথে, যিনি তাকে দুই দশকেরও বেশি সময় আগে বন্দী করেছিলেন। এই বিবাহটি বহিরাগত ইব্রাহিমকে অটোমান অভিজাতদের একীকরণের পদ্ধতি হিসাবে রাজনৈতিকভাবে অনুপ্রাণিত করা হয়েছিল বলে মনে হয়। যদিও মুহসিন প্রথমদিকে তার নতুন স্বামী সম্পর্কে সন্দেহ প্রকাশ করেছিলেন, শেষ পর্যন্ত তারা একটি প্রেমময় সম্পর্ক তৈরি করেছিলেন। যদিও ইতিহাসবিদরা একসময় বিশ্বাস করেছিলেন যে ইব্রাহিম যে মহিলাকে বিয়ে করেছিলেন তিনি হলেন সুলতান সুলাইমানের বোন হেতিজা সুলতান, এটি খুব কম প্রমাণ এবং অনুমানের ভিত্তিতে তৈরি হয়েছিল। ইতিহাসবিদ এবরু তুরান এর গবেষণার ফলস্বরূপ, ভেনিজিয়ান এবং অটোমান গ্রন্থে মুহসিনের একাধিক উল্লেখের পাশাপাশি ইব্রাহিমের কাছে তাঁর স্বাক্ষরিত একটি চিঠি সহ এখন সাধারণভাবেই গ্রহণ করা হয়েছে যে ইব্রাহিমের স্ত্রী হেতিজা নয়, মুহসিন ছিলেন। । ডান|থাম্ব|250x250পিক্সেল| ইব্রাহিম পাশার প্রাসাদ মধ্যে Sultanahmet, Fatih, এখন তুর্কি ও ইসলামী আর্টস মিউজিয়াম। তাঁর প্রাসাদটি, যা এখনও ইস্তাম্বুলের হিপ্পোড্রোমের পশ্চিম পাশে অবস্থিত, আধুনিক- তুর্কি ও ইসলামিক আর্টস যাদুঘরে রূপান্তরিত হয়েছে। থাম্ব|250x250পিক্সেল| ১৫৩৬ সালের চুক্তির খসড়াটি ফরাসী রাষ্ট্রদূত জাঁ ডি লা ফোরিট এবং ইব্রাহিম পাশার মধ্যে আলোচনার মাধ্যমে, মৃত্যুদণ্ড কার্যকর হওয়ার কয়েকদিন আগে, পুরো [[উসমানীয় সাম্রাজ্য|ওসমানীয় সাম্রাজ্যের দিকে প্রসারিত হয়েছিল, ১৫১৫ সালের আগে মামলুকদের কাছ থেকে মিশরে ফ্রান্সের প্রাপ্ত সুযোগ-সুবিধাগুলি। ]] কূটনৈতিক ক্ষেত্রে, পশ্চিমা খ্রিস্টীয়দের সাথে ইব্রাহিমের কাজ একটি সম্পূর্ণ সাফল্য ছিল। নিজেকে "অটোমান সাম্রাজ্যের পিছনে আসল শক্তি" হিসাবে চিত্রিত করে, ইব্রাহিম ক্যাথলিক শক্তির নেতাদের সাথে অনুকূল চুক্তি করার জন্য বিভিন্ন কৌশল অবলম্বন করেছিলেন। ভেনিস কূটনীতিকরা এমনকি তাঁকে "ইব্রাহিম দ্য ম্যাগনিফিসেন্ট" হিসাবে উল্লেখ করেছিলেন, এটি সুলাইমানের স্বাভাবিক স্বাবলম্বী একটি নাটক। ১৫৩৩ সালে, তিনি পঞ্চম চার্লস কে হাঙ্গেরিকে অটোমান ভাসাল রাষ্ট্রে পরিণত করতে রাজি করেছিলেন । ১৫৩৫ সালে, তিনি প্রথম ফ্রান্সিস এর সাথে একটি স্মরণীয় চুক্তি সম্পন্ন করেন যা হাবসবার্গের বিরুদ্ধে যৌথ ব্যবস্থা নেওয়ার বিনিময়ে ফ্রান্সকে অটোমান সাম্রাজ্যের মধ্যে অনুকূল বাণিজ্য অধিকার প্রদান করে। এই চুক্তিটি যৌথ স্টেজে স্থাপিত
হবে ফ্রাঙ্কো-অটোমান নৌ চালনা সহ দক্ষিণ ফ্রান্সের অটোমান বহর এর ভিত্তিবিন্দু (ইন ত১৫৪৩ ১৫৪৪-১৫৪৪ এর শীতকালে)।
যদিও ইব্রাহিম পাশা অনেক আগে থেকেই ইসলাম গ্রহণ করেছিলেন, তিনি তার শিকড়ের সাথে কিছুটা সম্পর্ক বজায় রেখেছিলেন, এমনকি তাঁর বাবা-মাকেও উসমানীয় রাজধানীতে তাঁর সাথে থাকতে দিয়েছিলেন, যেখানে তারাও ইসলাম গ্রহণ করেছিলেন। তাঁর বাবা ইউসুফ নামটি গ্রহণ করেছিলেন এবং এপিরাসের গভর্নর হয়ে ওসমানীয় অভিজাতদের সাথে যোগ দিয়েছিলেন।
১৫ মার্চ ১৫৩৬ সালে, ইব্রাহিম পাশা, ৪৩ বছর বয়সে, সুলাইমানের নির্দেশে নৈশভোজ অনুষ্ঠানে নিঃশব্দ জল্লাদদের দ্বারা বিনা ব্যাখ্যা দিয়ে শ্বাসরোধ করে হত্যা করা হয়।
গ্রন্থ-পঞ্জী
Şahin, Kaya (2013). Empire and Power in the Reign of Süleyman: Narrating the Sixteenth-Century Ottoman World. Cambridge University Press. ISBN 978-1-107-03442-6.
Turan, Ebru (2009). "The Marriage of Ibrahim Pasha (ca. 1495-1536): The Rise of Sultan Süleyman's Favorite to the Grand Vizierate and the Politics of the Elites in the Early Sixteenth-Century Ottoman Empire". Turcica. 41: 3–36.
নিকি তাম্বোলি
নিকি তাম্বোলি (জন্ম: ২১ আগস্ট, ১৯৯৬) একজন ভারতীয় মডেল এবং চলচ্চিত্র অভিনেত্রী। তিনি মূলত তামিল এবং তেলুগু চলচ্চিত্রে অভিনয় করে থাকেন। তার অভিষেক চলচ্চিত্র চিকাটি গাদিলো চিতাকটডু (২০১৯)-এর জন্যও পরিচিত তিনি।
প্রারম্ভিক জীবন
নিকি তাম্বোলি ১৯৯৬ সালের ২১ই আগস্ট ভারতের মহারাষ্ট্রের ঔরঙ্গাবাদে জন্মগ্রহণ করেন। তিনি তার বিদ্যালয়পাঠ ও স্নাতক ঔরঙ্গাবাদে সম্পন্ন করেছিলেন। স্নাতক সম্পন্ন হওয়ার পরে তিনি একজন মডেল হিসেবে তার কর্মজীবন শুরু করেন এবং শীর্ষ ব্র্যান্ড ও বিভিন্ন টেলিভিশন বিজ্ঞাপনেও কাজ করেছিলেন।
কর্মজীবন
নিকি তাম্বোলি ২১ বছর বয়সে মডেল হিসাবে তার কর্মজীবন শুরু করেছিলেন। তিনি ২০১৯ সালে সন্তোষ পি. জয়কুমার পরিচালিত চিকাটি গাদিলো চিতাকটডু-তে পূজা চরিত্রে অভিনয় করে চলচ্চিত্রে অভিষেক করেছিলেন। একই বছর নিকি তাম্বোলি রাঘব লরেন্স ও ওভিয়ানন্দ বৈধিকার সাথে দিব্যার'র ভূমিকায় কাঞ্চনা ৩-এ অভিনয়ের মাধ্যমে তামিল চলচ্চিত্রেও অভিষেক করেন। নিকি'র দ্বিতীয় তেলুগু চলচ্চিত্র বিজয় কৃষ্ণের থিপারা মীসাম, যেটিতে শ্রী বিষ্ণুর বিপরীতে নিকি মুখ্য নারী চরিত্রে অভিনয় করেন; চলচ্চিত্রটি ২০১৯ সালের ৮ই নভেম্বর প্রেক্ষাগৃহে মুক্তি পায়। এছাড়াও শীর্ষ ব্র্যান্ড এবং বিভিন্ন টেলিভিশন বিজ্ঞাপন যেমন শেন, স্টাল্কবাইলাভ ইত্যাদির জন্য তিনি কাজ করেছেন। নিকি'র পরবর্তী চলচ্চিত্র তিরুগু মাইসে কন্নড় ও তেলুগু ভাষায় মুক্তি পাবে, যেখানে তিনি মুখ্য নারী চরিত্রে অভিনয় করবেন।
পিশাচ
পিশাচ শব্দটি আরও ব্যবহৃত হয় এমন ব্যক্তির ক্ষেত্রে যে কোন ভয়ানক কাজ বা অত্যন্ত জঘন্য কোন অপরাধ করে আনন্দ পায়।
অনুপম ঘটক
অনুপম ঘটক(১১ এপ্রিল ১৯১১- ১২ ডিসেম্বর ১৯৫৬) ছিলেন বাংলা সঙ্গীত জগতে এক কিংবদন্তি ভারতীয় বাঙালি গীতিকার, সুরকার ও সঙ্গীত পরিচালক।  বাংলা চলচ্চিত্রেও সুরারোপে করে খ্যাতি অর্জন করেন। তিনি ১৯৫৪ খ্রিস্টাব্দে মুক্তিপ্রাপ্ত বাংলা চলচ্চিত্র  অগ্নিপরীক্ষায় অসামান্যভাবে 'ডিমিনিশড কর্ড' ব্যবহার করে বিশেষ পরিচিতি লাভ করেন এবং নিজস্বতা প্রমাণ করেন।
জন্ম ও প্রারম্ভিক জীবন
অনুপম ঘটকের জন্ম ১৯১১ খ্রিস্টাব্দের ১১ই এপ্রিল বৃটিশ ভারতের অধুনা বাংলাদেশের ময়মনসিংহ-টাঙ্গাইলের পাথরাইল গ্রামে। পিতা অতুলচন্দ্র ঘটক ছিলেন গানবাজনার বিশেষ অনুরাগী। সঙ্গীতপ্রিয় পিতার সাহচর্যে কলকাতায় এসে আশুতোষ কলেজ থেকে স্নাতক হওয়া ও পরে রেলের চাকরি পাওয়ার পর, সব ছেড়ে সঙ্গীতকে বেছে নিয়েছিলেন তিনি।
মাল পাহাড়িয়া
মাল পাহাড়িয়া জনগণ বাংলাদেশ এবং ভারতের পশ্চিমবঙ্গ, বিহার এবং ঝাড়খণ্ড রাজ্যের একটি উপজাতির সম্প্রদায়। এদেরকে পশ্চিমবঙ্গ, বিহার এবং ঝাড়খণ্ড সরকার তফসিলি উপজাতি হিসাবে তালিকাভুক্ত করেছে।
ভাষা
তাদের মাতৃভাষা হচ্ছে মাল পাহাড়ি ভাষা। তবে তাদের অনেকেই নিজেদের মধ্যে কথোপকথনের সময় বাংলা ভাষার একটি বিকৃত রূপে কথা বলে। অন্যদের সাথে তারা বাংলা এবং হিন্দি ভাষায় কথা বলে। তাদের অধিকাংশ অশিক্ষিত হওয়ায় তাদের ভাষার কোন লেখ্য রূপ নেই। তারা তাদের ভাষা লিখতে বাংলা এবং দেবনাগরী লিপি ব্যবহার করে।
মাহবুবুর রহমান (ক্রিকেটার)
মাহবুবুর রহমান (জন্ম: ১ ফেব্রুয়ারি, ১৯৬৯ ময়মনসিংহ) একজন প্রাক্তন বাংলাদেশী ক্রিকেটার। যিনি সেলিম নামেও পরিচিত। যিনি ১৯৯৯ সালে একটি ওয়ানডে খেলেছিলেন। ১৯৮০ দশকে ময়মনসিংহ বাংলাদেশে ক্রিকিং প্রতিভা তৈরির দুর্দান্ত কেন্দ্র ছিল। মাহবুবুর রহমান সেখান থেকে আসা অন্যতম সেরা প্রতিভা ছিলেন। ডানহাতি মিডল অর্ডার ব্যাটসম্যান। তিনি মাঝে মধ্যে স্পিনও বোল করেছিলেন। ১৯৮৯ অনূর্ধ্ব -১৯ এশিয়া কাপে তিনি শ্রীলঙ্কার বিপক্ষে ৪০ এবং পাকিস্তানের বিপক্ষে ২৮ রান করেছিলেন। তিনি ১৯৯৯ সালে জিম্বাবুয়ের বিপক্ষে মাত্র একটি ওয়ানডে খেলেছিলেন।
মাল পাহাড়িয়া
ধর্ম
বাংলাদেশে বসবাসকারী মাল পাহাড়িয়ারাও হিন্দুধর্মে রূপান্তরিত হয়েছে। তবে তারা পুরোপুরিভাবে হিন্দু সংস্কৃতি গ্রহণ করেনি। তারা লক্ষ্মী, মনসা, কালী এবং দুর্গার মতো হিন্দু দেবদেবীর পূজা করলেও নিজেরা এসব দেবদেবীর কোন মূর্তি তৈরি করে পূজা করে না।
খাদ্য
মাল পাহাড়ীরা কৃষিকাজ এবং বনজ উৎপাদনের মাধ্যমে জীবিকা নির্বাহ করে। ভাত তাদের প্রধান খাদ্য। এছাড়াও তারা মুগ, মসুর, কুলথি এবং লর জাতীয় ডাল খায়। তারা নিরামিষভোজী নয়, তবে গরুর মাংস খায় না। পুরুষ এবং মহিলা উভয়ই মদ পান করে। এই মদ ঘরে তৈরি বা বাজার থেকে কেনা হতে পারে। তারা আদিবাসী চুরুটের মাধ্যমে ধূমপান করে এবং চুন (খাইনি) এবং পান মিশিয়ে তামাক চিবিয়ে খায়।
নির্বাসনে স্বাধীনতা (আত্মজীবনী)
নির্বাসনে স্বাধীনতা: দালাই লামার আত্মজীবনী (Freedom in Exile: The Autobiography of the Dalai Lama) যা ১৯৯১ সালে মুক্তিপ্রাপ্ত ১৪শ দালাই লামার দ্বিতীয় আত্মজীবনী। দালাই লামার প্রথম আত্মজীবনী, আমার ভূমি এবং আমার জনগণ (My Land and My People), ১৯৬২ সালে প্রকাশিত হয়েছিল, তিনি নিজেকে ভারতে পুনঃপ্রতিষ্ঠিত করার কয়েক বছর পর, এবং তিনি একজন আন্তর্জাতিক তারকা হয়ে ওঠার আগে। ১৯৯৭ সালে কুন্দুনচলচ্চিত্রের মুক্তির সময়ে তিনি উভয় আত্মজীবনীকে প্রামাণিক হিসেবে আখ্যায়িত করেন এবং আমার ভূমি এবং আমার জনগণ পুনঃপ্রকাশ করার জন্য অভিনন্দন জানান।
পটভূমি
বইয়ের শুরুতেই দালাই লামা ব্যাখ্যা করেন যে তিনি তিব্বতের ইতিহাস সম্পর্কে "চীনা দাবি ও ভুল তথ্যের পাল্টা জবাব" হিসেবে বইটি লিখেছিলেন। "নির্বাসনে স্বাধীনতা" শিরোনাম দ্বারা তিনি যে স্বাধীনতার কথা বুঝান, তা আসলে ভারত তাকে যে প্রস্তাব দেয় সেটা।
দ্বিতীয় আত্মজীবনীর ধারণাটি আলেকজান্ডার নর্মান নামের একজন ব্রিটিশ সাংবাদিকের কাছ থেকে এসেছিল, যিনি ১৯৮০ সালে, "কোন এক সময় কয়েক ঘণ্টা" দালাই লামার সাথে বসেন এবং তার কথা ধারণ করেন এবং পাণ্ডুলিপি আকারে বইটি লিখেন।
সারসংক্ষেপ
বইটিতে দালাই লামার "ক্ষুদ্র কৃষক পরিবারে জন্ম নেয়া" থেকে শুরু করে, দালাই লামা হিসাবে নির্বাচিত হওয়া, গণপ্রজাতন্ত্রী চীনের সঙ্গে তীব্র সম্পর্কের কথা (যার মধ্যে তিনি অনেক অত্যাচারের কথা দাবি করেন) এবং পরবর্তী সময়ে ভারতে বাকি জীবন কাটানো নিয়ে আত্মজীবনী শুরু করেন। বইটিতে "তিব্বতী বৌদ্ধধর্ম এবং পাশ্চাত্য দেশ সমূহের বৈজ্ঞানিক পদ্ধতি উভয়ের মধ্যে সাংস্কৃতিক পার্থক্য রয়েছে" বলে স্বীকার করা হয়, তবে ধর্মীয় বিষয়বস্তু কম থাকার জন্য পশ্চিমা দেশে আত্মজীবনীমূলক এই বইটির সমালোচনা করা হয়েছে।
এই আত্মজীবনীটিতে তিব্বত স্বাধীনতা আন্দোলনে সমর্থনের জন্য মার্কিন যুক্তরাষ্ট্রের সেন্ট্রাল ইন্টেলিজেন্স এজেন্সির (সিআইএ) সমালোচনা করা হয়, "কারণ তারা (সিআইএ) শুধু তিব্বতের স্বাধীনতা সম্পর্কে গুরুত্বের সাথে কাজ করছে না, বরং তারা বিশ্বব্যাপী সব কমিউনিস্ট সরকারদের অস্থিতিশীল করার প্রচেষ্টা হিসেবে এই আন্দোলনে অংশ নিয়েছে"।
অভ্যর্থনা
নির্বাসনে স্বাধীনতা ১৯৮৯-এর কমিউনিজম বিরোধী বিপ্লবের সময়ে মুক্তি পায় এবং দালাই লামা ১৯৮৯ সালে শান্তিতে নোবেল পুরস্কার বিজয়ী হন। একটি পর্যালোচনাতে, রেমবার্ট উইকল্যাণ্ড বইটিকে "একটি রাজনৈতিক বই" এবং "স্বাধীনতার আহ্বান" নামে অভিহিত করেন।
মেহমেদ সাঈদ আফেন্দি
ইরমিসেকিজাদে মেহমেদ সাঈদ পাশা (Yirmisekizzade Mehmed Said Paşa, মৃত্যু: অক্টোবর ১৭৬১), যিনি তার জীবনের শুরুতে মেহমেদ সাঈদ আফেন্দি নামে পরিচিত ছিলেন, একজন উসমানীয় রাজনীতিবিদ ও কূটনীতিবিদ ছিলেন। তিনি ১৭৫৫ সালের ২৫ অক্টোবর থেকে ১৭৫৬ সালের ১ এপ্রিল পর্যন্ত উসমানীয় সাম্রাজ্যের উজিরে আজম হিসেবে দায়িত্ব পালন করেন।
জীবনী
মেহমেদ সাঈদ পাশার পিতা ইরমিসেকিজ মেহমেদ চেলেবি ১৭২০-২১ সালে ফ্রান্সে উসমানীয় সাম্রাজ্যের রাষ্ট্রদূত হিসেবে দায়িত্ব পালন করেন। পৈতৃক সূত্রে মেহমেদ সাইদ ছিলেন জর্জীয় বংশোদ্ভূত। তুর্কি ভাষায় তার উপাধি ইরমিসেকিজাদে-এর অর্থ "আঠাশের পুত্র"। এটি তার পিতার ইরমিসেকিজ ("আঠাশ") উপাধির একটি প্রমাণ, যা নির্দেশ করে ইরমিসেকিজ মেহমেদ চেলেবি তার জীবনের প্রথম দিকে জেনিসারি বাহিনীর ২৮তম ব্যাটালিয়ন (ওর্তা)-এর সদস্য ছিলেন। তিনি তার প্রথম মিশনে ব্যক্তিগত সচিব হিসাবে তার বাবার সাথে কাজ করেন। তিনি ফরাসি সংস্কৃতি এবং জীবনধারা দারুণভাবে উপভোগ করেন এবং ফরাসি ভাষায় অনর্গল কথা বলতে শেখেন বলে জানা যায়।
মেহমেদ সাইদকে ১৭৪২ সালে প্যারিসের একটি দূতাবাসের দায়িত্ব দিয়ে প্রেরণ করা হয়। সেইসাথে ১৭৩৩ সালে সুইডেনে ঐতিহাসিকভাবে আরও তাৎপর্যপূর্ণ একটি দূতাবাসে এবং পোল্যান্ডের আরেকটি দূতাবাসের দায়িত্ব পান তিনি। এই অভিজ্ঞতার আলোকে তিনি তার পিতার মতো একটি পৃথক সেফারেতনামা রচনা করেন। সুইডেনে তিনি মুস্তাফা আগার স্থলাভিষিক্ত হন।
১৭৪৯ থেকে ১৭৫০ সালের মধ্যে তিনি সংক্ষিপ্ত সময়ের জন্য শায়খুল ইসলাম হিসেবে দায়িত্ব পালন করেন। ১৭৫৫ সালের ২৫ অক্টোবর সুলতান তৃতীয় উসমান তাকে উজিরে আজম পদে নিযুক্ত করেন। ১৭৫৬ সালের ১ এপ্রিল পর্যন্ত তিনি এ দায়িত্ব পালন করেন। পরবর্তীতে তিনি মিশরের গভর্নর নিযুক্ত হন।
রোদ বলেছে হবে
রোদ বলেছে হবে শায়ান চৌধুরী অর্ণবের ৪র্থ অ্যালবাম। অ্যালবামটি ১১ অক্টোবর ২০১০ সালে মুক্তি পায় । সবগুলো গানই অর্ণবের লেখা এবং সুরারোপ করা।
অ্যালবামটিতে মোট গানের সংখ্যা ১২ টি।
বিমান বসু
বিমান বসু একজন ভারতীয় রাজনৈতিক নেতা যিনি ভারতের কমিউনিস্ট পার্টি (মার্ক্সবাদী) দলের একজন পলিটব্যুরো সদস্য ও ভারতের কমিউনিস্ট পার্টি (মার্ক্সবাদী) দলের পশ্চিমবঙ্গ রাজ্য কমিটির প্রাক্তন রাজ্য সম্পাদক । তিনি বর্তমানে বামফ্রন্টের চেয়ারম্যান ।
জীবন
কলকাতা বিশ্ববিদ্যালয়ের অন্তর্গত মৌলানা আজাদ কলেজে পড়ার সময় বিমান বসু রাজনৈতিক ও সামাজিক কর্মকাণ্ডে জড়িয়ে পড়েন। ১৯৫৪ সালে যখন বিমান বসু স্কুল ছাত্র তখনি তিনি বিধানসভার উপনির্বাচনে পার্টির হয়ে প্রচারে নেমে পড়েন। ১৯৫৭ সালে বিমান বসুর নাম পার্টি সদস্য হিসাবে সুপারিশ করা হলেও তখন তা গ্রাহ্য হয়নি কারন তখনও বিমান বসুর বয়স ১৮ বছর হয়নি।
১৯৫৬ সালে বাংলা ও বিহার সংযুক্তিকরণের বিরুদ্ধে ও ১৯৫৯ সালের খাদ্য আন্দোলনে বিমান বসু সক্রিয় অংশগ্রহণ করেন। ১৯৫৮ সালে বিমান বসু প্রথম গ্রেফতার হন।
১৯৬৪ সালে বঙ্গীয় প্রাদেশিক ছাত্র ফেডারেশনের কলকাতা জেলা কমিটির সম্পাদক ও বঙ্গীয় প্রাদেশিক ছাত্র ফেডারেশনের রাজ্য সভাপতি থাকাকালীন বিমান বসু ভারত-ভিয়েতনাম সঙ্ঘতি কমিটির সহকারী সম্পাদকের দায়িত্বও পালন করেছিলেন। ১৯৭০ সালে বিমান বসু ভারতের ছাত্র ফেডারেশনের প্রথম সর্বভারতীয় সাধারন সম্পাদক নির্বাচিত হন।
১৯৭১ সালে বিমান বসু ভারতের কমিউনিস্ট পার্টি (মার্ক্সবাদী) দলের পশ্চিমবঙ্গ রাজ্য কমিটির সদস্য ও ১৯৭৮ সালে তিনি রাজ্য সম্পাদকমণ্ডলীর সদস্য হন। তারপর ক্রমান্বয়ে বিমান বসু ১৯৮৫ সালে সিপিআই(এম)এর কেন্দ্রীয় কমিটির সদস্য ও ১৯৯৮ সালে তিনি দলের সর্বাধিক গুরুত্বপূর্ণ পলিটব্যুরো কমিটির সদস্য নির্বাচিত হন।
ইলিনয় ইনস্টিটিউট অব টেকনোলজি
ইলিনয় ইনস্টিটিউট অব টেকনোলজি, মূলত ইলিনয় টেক বা আইআইটি নামে পরিচিত আমেরিকার শিকাগোতে অবস্থিত বেসরকারি পিএইচডি ডিগ্রী প্রদানকারী গবেষণা বিশ্ববিদ্যালয়। এখানে প্রকৌশল, মনোবিজ্ঞান, স্থাপত্য, ব্যবসা, যোগাযোগ, শিল্প প্রযুক্তি, তথ্য প্রযুক্তি, নকশা ও আইন বিভাগে গবেষণা করা হয।
ইতিহাস
আরমর ইন্সিটিউট অব টেকনোলজি (স্থাপিত ১৮৯০)এবং লুইস ইন্সিটিউট (স্থাপিত ১৮৯৫) কে একীভূত করে আইআইটি গঠিত হয়।
আরমর ইন্সিটিউট অব টেকনোলজি
আরমর ইন্সিটিউট অব টেকনোলজি ১৮৯০ সালে প্রতিষ্ঠিত হয়। ফিলিপ ডানফোর্থ আরমর নামে শিকাগোর এক বিশিষ্ট মাংস এবং শস্য ব্যাবসায়ী ১০ লাখ টাকা অনুদান দিয়ে ($২ কোটি ৫২ লাখ - ২০১২ মুল্যমানে)এটি প্রতিষ্ঠা করেন। আরমর জানতে পারেন,  শিকাগোর  ধর্মমন্ত্রী ফ্রাঙ্ক ডব্লিউ. গনজালুস ১০ লাখ ডলার দিয়ে একটি স্কুল প্রতিষ্ঠা করতে চান, যেখানে শুধু ধনীর সন্তানেরা নয় ববং সর্বস্তরের ছাত্রদের পড়ার সুযোগ থাকবে। এর পর তিনি ধর্মমন্ত্রীর সঙ্গে দেখা করেন এবং স্কুল প্রতিষ্ঠার জন্য টাকা প্রদান করেন। আরমর ইন্সিটিউট অব টেকনোলজি চালু হয় ১৪ সেপ্টেম্বর, ১৮৯০।
লুইস ইন্সিটিউট
শিকাগো রিয়েল এস্টেট বিনিয়োগকারী আলেন ক্লেভল্যান্ড লুইস ১৮৯৫ সালে লুইস ইন্সিটিউট প্রতিষ্ঠা করেন। ১৮৭১ সালে মহাআগুনে পুরে যাওয়া শিকাগো শহর পুনর্গঠনের জন্য অনেক ব্যাবসায়ীর সঙ্গে আলেন লুইসও বিনিয়োগ করেন এবং পশ্চিম দিক পুনর্গঠনের দায়িত্ব পান। জর্জ নোবেল কারমান প্রথম পরিচালক যার অধীনে আমেরিকার প্রথম ইন্সিটিউট যেখানে বয়স্ক শিক্ষা কার্যক্রম শুরু হয়। এখানে প্রকৌশল, বিজ্ঞান এবং প্রযুক্তি বিভাগ থাকলেও অন্যান্য সাধারণ বিভাগও চালু ছিল।
লুইস/আরমর একীভুতকরন
১৯২০ থেকে ১৯৩০ সাল পর্যন্ত মহামন্দা সময়ে আরমর ইন্সিটিউট এবং লুইস ইন্সিটিউট দেনা থেকে মুক্তির জন্য আরও বেশি বিভাগ খোলার প্রয়জনীয়তা দেখা দেয়। ১৯৩০ সালের শেষের দিকে আরমর ইন্সিটিউটের ট্রাস্টি বোর্ডের সদস্য বাড়ানো হয়, বহু শিল্পপতি ও ব্যাবসায়ীকে সদস্য করা হয় তহবিল বাড়াতে ও ইন্সিটিউটকে সাহায্য করতে। যাইহোক, লুইস চেয়ারম্যন আলেক্স বেইলী, আরমর প্রেসিডেন্ট হেনরী টাউনলী হিল্ড কে আইআইটি গঠনের প্রস্তাব দেন। আরমর এই প্রস্তাবকে স্বাগত জানালেও লুইস এর পক্ষ থেকে বিরোধিতা হয়। ১৯৩৯ সালে দুইটি প্রতিষ্ঠান একীভূতকরন এবং একটি নতুন প্রতিষ্ঠান খোলার সিদ্ধান্ত হয়। আরমর ইন্সিটিউট অব টেকনোলজি ও লুইস ইন্সিটিউটের একিভুতকরন ১৯৪০ সালের জুলাই মাসে সম্পণ্য হয় এবং একই বছর ইলিনয় ইনস্টিটিউট অব টেকনোলজী চালু হয়।
আলীপুর ইউনিয়ন, রাজবাড়ী সদর
আয়তন ও জনসংখ্যা
গ্রামের সংখ্যা: ০৯টি মৌজার সংখ্যা: ০৯টি মোট জনসংখ্যা: প্রায় ২৬,৮৫৩ জন ভোটার সংখ্যা: ১৫,৮৩৫ জন।
শিক্ষা
শিক্ষা প্রতিষ্ঠান:
বহিঃসংযোগ
ওয়েবসাইট
ঝগ্রখন্ড
ঝগ্রখন্ড (Jhagrakhand) ভারতের ছত্তিসগড় রাজ্যের করিয়া জেলার একটি নগর পঞ্চায়েত-শাসিত শহর।
জনসংখ্যার উপাত্ত
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে ঝগ্রখন্ড এর সাক্ষরতার হার বেশি।
মু শামসুল আলম
মু শামসুল আলম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
ঝগ্রখন্ড
জনসংখ্যার উপাত্ত
এই শহরের জনসংখ্যার ১৩% হল ৬ বছর বা তার কম বয়সী।
মু শামসুল আলম
জন্ম ও শিক্ষাজীবন
মু শামসুল আলমের পৈতৃক নিবাস ভারতে। তবে তিনি বাংলাদেশে বসবাস করেন। তার বাবার নাম আলমাস উদ্দিন মণ্ডল এবং মায়ের নাম সালেহা খাতুন। তার স্ত্রীর নাম হোসনে আরা বেগম। এ দম্পতির দুই মেয়ে।
কর্মজীবন
১৯৭১ সালে মু শামসুল আলম রাজশাহী ক্যাডেট কলেজে সহকারী শিক্ষক হিসেবে কর্মরত ছিলেন। মুক্তিযুদ্ধ শুরু হলে তিনি যুদ্ধে যোগ দেন। স্বাধীনতার পর কিছুদিন তিনি বাংলাদেশ সেনাবাহিনীতে চাকরি করেন। পরে  রাজশাহী বিশ্ববিদ্যালয়ে ভূগোল বিভাগে যোগ দেন এবং শিক্ষকতা করেন।
মুক্তিযুদ্ধে ভূমিকা
মু শামসুল আলম ১৯৭১ সালের ২৮ মার্চ একদল প্রতিরোধযোদ্ধা নিয়ে রাজশাহীর নন্দনগাছি সেতুর কাছে প্রতিরোধ গড়ে তুলে পাকিস্তান সেনাবাহিনীর একটি দলের সঙ্গে দুই দিন যুদ্ধ করেন। যুদ্ধে মুক্তিযোদ্ধাদের হাতে সব পাকিস্তানি সেনা নিহত হয়। এপ্রিল মাসের দ্বিতীয় সপ্তাহে ঢাকা থেকে একদল পাকিস্তানি সেনা রাজশাহীর দিকে আসার সময় তিনি বনপাড়া থেকে ঝলমলিয়া পর্যন্ত শক্ত প্রতিরোধ গড়ে তোলেন এবং ঝলমলিয়া সেতুর কাছে যুদ্ধে পাকিস্তান সেনাবাহিনীর অনেক ক্ষয়ক্ষতি হয়। রাজশাহীর পতন হলে তিনি ভারতে চলে যান। মুর্শিদাবাদ জেলার নন্দীরভিটা ক্যাম্পে অবস্থান করে বেশ কয়েকটি গেরিলাযুদ্ধে অংশ নেন। পরে যোগ দেন প্রথম বাংলাদেশ ওয়ার কোর্সে। প্রশিক্ষণ শেষে ১১ নম্বর সেক্টরের অধীন পুরখাসিয়া সাব-সেক্টরের অধিনায়ক হিসেবে দায়িত্ব পালন করেন। জামালপুর জেলার একাংশ ও শেরপুর জেলার বৃহৎ অংশ নিয়ে ছিল এই সাব-সেক্টর। ১৯৭১ সালের অক্টোবরের তৃতীয় সপ্তাহে মুক্তিযোদ্ধারা অতর্কিতে আক্রমণ চালালেন ভারত-বাংলাদেশ সীমান্তসংলগ্ন পাকিস্তান সেনাবাহিনীর এক ক্যাম্পে। মুক্তিযোদ্ধাদের নেতৃত্বে ছিলেন মু শামসুল আলম। পাকিস্তানি সেনারাও পাল্টা আক্রমণ শুরু করল। তুমুল গোলাগুলিতে গোটা এলাকা প্রকম্পিত। যুদ্ধ চলল অনেকক্ষণ। পরে মুক্তিযোদ্ধারা পিছু হটে গেলেন। এ ঘটনা ভারত-বাংলাদেশ সীমান্তের শেরপুর জেলার নালিতাবাড়ির অন্তর্গত চান্দু ভূঁইয়া বিওপিতে (সীমান্ত চৌকি)। জুন মাসের পর পাকিস্তানি সেনাবাহিনী এই সীমান্ত চৌকি ঘিরে শক্তিশালী প্রতিরক্ষা অবস্থান গড়ে তোলে। তারা সীমান্ত এলাকায় কঠোর নজরদারি প্রতিষ্ঠা করে। ফলে সীমান্ত এলাকায় মুক্তিযোদ্ধাদের অবাধ যাতায়াতে সমস্যা হতে থাকে। সীমান্ত চৌকিতে অবস্থানরত পাকিস্তানি সেনা ও তাদের সহযোগীদের ভীতসন্ত্রস্ত করার জন্য মু শামসুল আলম সেখানে আক্রমণ করার সিদ্ধান্ত নেন। সিদ্ধান্ত মোতাবেক মু শামসুল আলম একদল মুক্তিযোদ্ধা নিয়ে সেখানে আক্রমণ করেন। তার দলে ছিলেন মাহবুব আলম, আবদুল গণি, জিয়াউল হক, আবদুল হাই, আনোয়ার হোসেন, হেলালউদ্দিন, মুসলেম উদ্দিনসহ অনেকে। সে সময়ে মুক্তিযোদ্ধারা আকস্মিক আক্রমণ চালিয়ে পাকিস্তানি সেনাদের যথেষ্ট ক্ষয়ক্ষতি করতে সক্ষম হন। শক্তির বিচারে ওই যুদ্ধ ছিল অসম যুদ্ধ। কারণ, বিওপিতে অবস্থানরত পাকিস্তানি সেনাদের কাছে ছিল অত্যাধুনিক অস্ত্র ও অসংখ্য গোলাবারুদ। অন্যদিকে মু শামসুল আলম ও তার সহযোদ্ধাদের কাছে ছিল সাধারণ অস্ত্র। তাই কৌশলগত কারণে মুক্তিযোদ্ধারা সেখানে কিছুক্ষণ যুদ্ধ করে পিছু হটে যান। মুক্তিযুদ্ধে সাহস ও বীরত্বের জন্য মু শামসুল আলমকে বীর প্রতীক খেতাবে ভূষিত করা হয়।
আক্কেলপুর পাইলট বালিকা উচ্চ বিদ্যালয়
আক্কেলপুর পাইলট বালিকা উচ্চ বিদ্যালয় বাংলাদেশের জয়পুরহাটে আক্কেলপুর উপজেলায় অবস্থিত একটি শিক্ষাপ্রতিষ্ঠান। এটি মেয়েদের জন্য ১৯৫২ সালে প্রতিষ্ঠিত বর্তমানে এটি বর্তমানে এই বিদ্যালয়টি আক্কেলপুর পৌরসভা শহরের অন্তর্গত।
ইতিহাস
১৯৫২ সালে এই বিদ্যালয়টি প্রতিষ্ঠিত হলেও এর ইতিহাস অনেকটাই ভিন্ন। আক্কেলপুর পাইলট গার্লস হাই স্কুল আক্কেলপুর আক্কেলপুর জয়পুরহাটে অবস্থিত একটি একাডেমিক ইনস্টিটিউট। এর ইনস্টিটিউট কোড (EIIN) হল 121774। এটি 01 জানুয়ারী, 1952 সালে প্রতিষ্ঠিত হয়েছিল। এর সহ-শিক্ষার ধরন হল মেয়েদের। ইনস্টিটিউটের নিম্নলিখিত 3টি শাখা রয়েছে: মানবিক, বিজ্ঞান, ব্যবসায় অধ্যয়ন। এর এমপিও নম্বর হল 7701031303। এতে ডে শিফট রয়েছে। এর ব্যবস্থাপনা হচ্ছে ম্যানেজিং।
শ্রেণি, বিভাগ ও শাখা সমূহ
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত রয়েছে।।
শিক্ষা কার্যক্রম
বিদ্যালয়টিতে শুধুমাত্র মেয়েদের অধ্যায়নের সুযোগ থাকে। বিদ্যালয়টির মাধ্যমিক অংশে ৬ষ্ঠ, ৭ম, ৮ম, ৯ম ও ১০ম শ্রেণির শিক্ষার্থীরা অধ্যায়ন করে।
পূর্বে,২০১৯ শিক্ষাবর্ষ পর্যন্ত প্রতি বছর নভেম্বর বা ডিসেম্বর মাসে শূন্য আসনে শিক্ষার্থী ভর্তির বিজ্ঞপ্তি প্রকাশ করা হতো। ভর্তি পরীক্ষায় কৃতকার্য শিক্ষার্থীদের তথ্য ১ম ও ২য় মেধাতালিকায় এবং ১ম ও ২য় অপেক্ষমান তালিকায় বিজ্ঞপ্তির মাধ্যমে প্রকাশ করা হতো। ২০২১ ও ২০২২ শিক্ষাবর্ষে করোনা ভাইরাসের অতিমারির কারণে কেন্দ্রীয়ভাবে লটারির মাধ্যমে শিক্ষার্থী নির্বাচন ও ভর্তি কার্যক্রম সম্পন্ন করা হয়।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।
খেলাধুলা ও সহপাঠ্যকর্ম
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
সংঘ
এ বিদ্যালয়ে ০৩টি সংগঠন আছে।
আরো দেখুন
আক্কেলপুর উপজেলা
জয়পুরহাট জেলা
আক্কেলপুর পৌরসভা
বোডার্টের ডাহুক
বোডার্টের ডাহুক (বৈজ্ঞানিক নাম: Boleophthalmus boddarti) (ইংরেজি: Mudskipper) হচ্ছে Gobiidae পরিবারের Boleophthalmus গণের একটি স্বাদুপানির মাছ।
বিস্তৃতি
এই মাছ বাংলাদেশ, মায়ানমার, থাইল্যান্ড, মালয়েশিয়া এবং ভারতে পাওয়া যায়।
বাংলাদেশে বর্তমান অবস্থা এবং সংরক্ষণ
মাডস্কিপার ম্যানগ্রোভ অঞ্চলের অন্যান্য প্রাণীর মত আবাসস্থল পানি দূষণের জন্য ধ্বংসের সম্মুখীন। আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
মন্তব্য
মাডস্কিপার অন্যান্য মাছের মত পানির উপরে ভেসে সাঁতার কাটতে পছন্দ করে। এ মাছে ১০ সেমি পর্যন্ত হয়।
সিলভার সার্ক
সিলভার সার্ক সাইপ্রিনিডি গোত্রের একটি মাছ। দক্ষিণ-পূর্ব এশিয়া বিশেষত ইন্দোনেশিয়া, থাইল্যান্ড ও মালয়েশিয়ার স্থানীয় মাছ সিলভার সার্ক। গ্রিক শব্দ balantion অর্থ থলে (bag) এবং গ্রিক শব্দ cheilos অর্থ ঠোট (lip) থেকে Balantiocheilos শব্দটি এসেছে। এই মাছের বৈশ্বিক সংরক্ষণ অবস্থা Endangered অর্থাৎ এই প্রজাতি বৈশ্বিক হুমকিগ্রস্ত মাছের তালিকার অন্তর্ভুক্ত।
স্বভাব ও আবাস্থল
স্বাদুপানির এই মাছ জলাশয়ে বিশেষত নদী ও হ্রদের প্রধানত উপরের স্তরে দেখতে পাওয়া যায়।
খাদ্য এবং খাদ্যাভ্যাস
রুই জাতীয় অন্যান্য মাছের মত এরাও প্রকৃতিতে সর্বভুক প্রকৃতির হলেও ফাইটোপ্লাঙ্কটনই বেশি খেয়ে থাকে। এছাড়াও ছোট ছোট ক্রাশটেশিয়ানস, রোটিফারস, পতঙ্গ ও এর শূককীট, শেওলা, অন্যান্য উদ্ভিদের অংশবিশেষ ইত্যাদি খেয়ে থাকে।
জীবনকাল ও প্রজনন
এদের জীবনকাল ৮-১০ বছর। অপরিণত অবস্থায় এদের স্ত্রী ও পুরুষ আলাদা করা খুবই কঠিন। তবে পরিণতদের মধ্যে একই বয়সের স্ত্রীরা পুরুষের চেয়ে আকারে ছোট ও স্থূল হয়ে থাকে। thumb|সিলভার ফিশ
অর্থনৈতিক গুরুত্ব
বাহারি মাছ হিসেবে এর ব্যবহার দেখতে পাওয়া যায়। তাই বাহারি মৎস্য প্রেমীদের চাহিদা মেটাতে এই মাছের গুরুত্ব রয়েছে।
সরূপ ধ্রুব
সরূপ ধ্রুব (জন্ম ১৯ জুন, ১৯৪৮) হচ্ছেন ভারতের গুজরাতের একজন শিক্ষাবিদ, কবি ও সক্রিয়কর্মী।
কাজ
১৯৮২ সালে, তিনি তাঁর প্রথম কাব্যগ্রন্থ মারা হতনি ভত প্রকাশ করেছিলেন (এটি আমার হাতেই রয়েছে)। ১৯৯৫ সালে, তিনি সালাগতি হাওয়াও কাব্যগ্রন্থের দ্বিতীয় সংকলন প্রকাশ করেছিলেন।  তার অন্যান্য কবিতা সংকলনের মধ্যে রয়েছে হস্তক্ষেপ (২০০৩) এবং সহিয়ারা সুরজিনি খোজ‌মা (২০০৩)।
কেভিন কার্টার
কেভিন কার্টার (১৩ সেপ্টেম্বর ১৯৬০ – ২৭ জুলাই ১৯৯৪) ছিলেন একজন দক্ষিণ আফ্রিকান পুরস্কার-বিজয়ী ফটোসাংবাদিক এবং ব্যাং-ব্যাং ক্লাবের সদস্য। ১৯৯৩ সালের সুদান দুর্ভিক্ষের ছবি তুলে তিনি পুলিৎজার পুরস্কার পান। তিনি ৩৩ বছর বয়সে আত্মহত্যা করেন। ২০১০ সালের ফিচার চলচ্চিত্র দ্য ব্যাং ব্যাং ক্লাবে তার কাহিনী বর্ণিত হয়েছে যেখানে তার চরিত্রে অভিনয় করেছেন টেইলর কিটস্চ।
কর্মজীবন
প্রথমে খেলাধুলার ফটো সাংবাদিকতার মধ্য দিয়ে কর্ম জীবন শুরু করেন। বর্নবাদ এর কারণে পরে তিনি জোহার্নেসবাগ র্স্টার এ চলে আসেন। ১৯৯৩ সালের মার্চে এ কেভিন কার্টার সুদান আসেন এবং দুর্ভিক্ষের ফটো তোলেন।
মৃত্যু
২৭ জুলাই, ১৯৯৪ সালে তিনি মাঠ এবং পাঠ কেন্দ্রের পাশে ব্রামফন্টেইনের দিকে গাড়ি চালিয়ে যেতে থাকেন, যে এলাকায় তিনি শৈশবে খেলতেন, এবং তিনি একদিকে তার পিকাপ ট্রাকের হোস পাইপ এবং অন্যদিকে ড্রাইভারের জানালার পাশে বেঁধে আত্মহত্যা করেন। তিনি ৩৩ বছর বয়সে কার্বন মনোক্সাইড বিষক্রিয়ায় মারা যান। তার আত্মহত্যার নোটের কিয়দংশঃ
ড্রভার্স কেভ জাতীয় উদ্যান
ড্রভার্স কেভ ন্যাশনাল পার্ক হল পশ্চিম অস্ট্রেলিয়ার হুইটবেল্ট অঞ্চলের একটি জাতীয় উদ্যান, পার্থের উত্তর-পশ্চিমে অবস্থিত। নিকটতম শহর জুরিয়েন বে, এর  পশ্চিমে অবস্থিত।
এলাকাটি পুরোটাই চুনাপাথর দিয়ে গঠিত এবং পার্কের সীমানার মধ্যে অসংখ্য গুহা আছে বলে জানা যায়। জনসাধারণের নিরাপত্তার স্বার্থে এবং ভাঙচুর রোধ করার জন্য অনেক গুহায় কাঁচ দিয়ে, তালা লাগিয়ে দেওয়া হয়েছে।
পার্কের মধ্যে থাকা বিখ্যাত গুহাগুলির মধ্যে রয়েছে হেস্টিংস, মুরা, ওল্ড রিভার এবং মিস্ট্রি গুহা। হেস্টিংস গুহায় জীবাশ্ম রয়েছে বলেও জানা যায়।
পার্কের মধ্যকার স্থানীয় উদ্ভিদগুলোর মধ্যে রয়েছে ঝোপঝাড় ব্যাঙ্কসিয়া, একতরফা বোতল ব্রাশ এবং তোতা গুল্ম। প্রাণীদের মধ্যে রয়েছে ইমুস, হানি পোসাম, ওয়েস্টার্ন পিগমি পোসাম, ছোট ঠোঁটওয়ালা ইকিডনাস, ওয়েস্টার্ন গ্রে ক্যাঙ্গারু, অস্ট্রেলিয়ান বাস্টার্ড ইত্যাদি। এছাড়া এখানে আরও অনেক প্রজাতির [[সরীসৃপ]ও রয়েছে।
সনজীদা খাতুন
সনজীদা খাতুন (জন্মঃ ৪ এপ্রিল, ১৯৩৩) বাংলাদেশের সাংস্কৃতিক অঙ্গনের অন্যতম ব্যক্তিত্ব। তিনি একাধারে রবীন্দ্রসঙ্গীত শিল্পী, লেখক, গবেষক, সংগঠক, সঙ্গীতজ্ঞ এবং শিক্ষক। তিনি বাংলাদেশের অন্যতম শীর্ষস্থানীয় সাংস্কৃতিক প্রতিষ্ঠান ছায়ানটের প্রতিষ্ঠাতা সদস্য এবং বর্তমানে সভাপতি। এছাড়া তিনি জাতীয় রবীন্দ্রসঙ্গীত সম্মিলন পরিষদেরও প্রতিষ্ঠাতা সদস্য। প্রচলিত ধারার বাইরে ভিন্নধর্মী একটি শিশুশিক্ষাপ্রতিষ্ঠান নালন্দা-র সভাপতি।
প্রাথমিক জীবন
তার পিতা ড. কাজী মোতাহার হোসেন ছিলেন বিখ্যাত পণ্ডিত ব্যক্তি ও জাতীয় অধ্যাপক। সনজীদা খাতুন বাংলাদেশের একজন খ্যাতনামা শিক্ষাবিদ ও সঙ্গীতজ্ঞ। তিনি কাজী আনোয়ার হোসেনের বোন এবং রবীন্দ্রসঙ্গীত বিশেষজ্ঞ ওয়াহিদুল হকের স্ত্রী।
সনজীদা খাতুন ১৯৫৪ সালে ঢাকা বিশ্ববিদ্যালয় থেকে বাংলা ভাষা ও সাহিত্যে সম্মানসহ স্নাতক এবং ১৯৫৫ সালে ভারতের বিশ্বভারতী বিশ্ববিদ্যালয়, শান্তিনিকেতন থেকে স্নাতকোত্তর ডিগ্রি লাভ করেন। পরে ১৯৭৮ সালে একই বিশ্ববিদ্যালয় থেকে পিএইচডি ডিগ্রি লাভ করেন।
কর্মজীবন
সনজীদা খাতুনের কর্মজীবন শুরু হয় শিক্ষক হিসেবে। শান্তিনিকেতন থেকে স্নাতকোত্তর ডিগ্রি লাভের পর তিনি ঢাকা বিশ্ববিদ্যালয়ের বাংলা ভাষা ও সাহিত্যের শিক্ষক হন। দীর্ঘদিন অধ্যাপনা করে তিনি বিশ্ববিদ্যালয়ের শিক্ষকতা থেকে অবসরগ্রহণ করেন।
পুরস্কার
কাজের স্বীকৃতিস্বরূপ বহু পুরস্কার তিনি পেয়েছেন। এর মধ্যে উল্লেখযোগ্য হচ্ছে- একুশে পদক, বাংলা একাডেমী সাহিত্য পুরস্কার, রবীন্দ্র স্মৃতি পুরস্কার (পশ্চিমবঙ্গ, ভারত), দেশিকোত্তম পুরস্কার (পশ্চিমবঙ্গ, ভারত)। এছাড়া কলকাতার টেগোর রিসার্চ ইনস্টিটিউট ১৯৮৮ সালে তাকে ‘রবীন্দ্র তত্ত্বাচার্য’ উপাধি, ২০১৯ সালে ‘নজরুল মানস’ প্রবন্ধ গ্রন্থের জন্য ব্র্যাক ব্যাংক-সমকাল সাহিত্য পুরস্কার প্রদান করে। ২০২১ সালে ভারত সরকার তাকে পদ্মশ্রী পুরস্কারে ভূষিত করে।
নাইম ইসলাম
নাইম ইসলাম (জন্ম: ১৯ অক্টোবর ১৯৯৪) হলেন একজন বাংলাদেশের প্রথম শ্রেণির, টি টোয়েন্টি এবং লিস্ট এ ক্রিকেটার। (২০১০-২০১১ বাংলাদেশী ক্রিকেট মৌসুমের) ডানহাতি ব্যাটসম্যান এবং বাম-হাত অর্থোডক্স স্পিন। ক্যারিয়ারের শুরুর দিকে তিনি বাংলাদেশ জাতীয় অনূর্ধ্ব-১৯ ক্রিকেট দলের হয়ে খেলছিলেন। তিনি চট্টগ্রাম বিভাগের হয়েও খেলছেন।
বগুলা রেলওয়ে স্টেশন
বগুলা রেলওয়ে স্টেশন শিয়ালদহ-রানাঘাট-গেদে লাইন-এর একটি গুরুত্বপূর্ণ রেলওয়ে স্টেশন। এটি শিয়ালদহ রেলওয়ে স্টেশন থেকে ৯৩ কিলোমিটার দূরে অবস্থিত। এই স্টেশনটি বগুলা শহরের একমাত্র রেলওয়ে স্টেশন। দেশবিভাগের পূর্বে এটি কলকাতা হতে উত্তরবঙ্গগামী রেলপথে গুরুত্বপূর্ণ স্টেশন ছিল। এটি নদীয়া জেলার বগুলা জনপদ ও পার্শ্ববর্তী এলাকার রেল-পরিষেবা প্রদান করে। কলকাতা হতে বগুলার পূর্ববর্তী হল ভায়না রেলওয়ে স্টেশন ও পরবর্তীতে অবস্থান করে ময়ুরহাট রেলওয়ে স্টেশন।
ইতিহাস
এই রেলওয়ে স্টেশনটি ১৮৬৩-১৮৬৪ সালের মাঝামাঝি ইস্টার্ন বেঙ্গল রেলওয়ে তৈরি করে। সেই সময় এই স্টেশনটি কলকাতা (শিয়ালদহ)-কুষ্টিয়া লাইন এর অংশ ছিল।
বিদ্যুতায়ন
১৯৯৫-২০০০ সালে রানাঘাট-গেদে শাখায় বিদ্যুতায়ন করা হয়।
নাওকি হাইয়াশি
নাওকি হাইয়াশি (林 尚輝, Naoki Hayashi; জন্ম: ৯ জুন ১৯৯৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
নাওকি হাইয়াশি ১৯৯৮ সালের ৯ই জুন তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
খানখানাপুর ইউনিয়ন
খানখানাপুর ইউনিয়ন বাংলাদেশের ঢাকা বিভাগের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ২৮টি মৌজার সংখ্যা: ১১টি মোট জনসংখ্যা: প্রায় ২৮,২১৩ জন (পুরুষ- ১৪,০২৫ জন এবং মহিলা- ১৪,১৮৮ জন)।
জনপ্রতিনিধি
বর্তমান চেয়ারম্যান: মোঃ রেজাউল করিম। প্রাক্তন চেয়ারম্যানগণের তালিকা:
বহিঃসংযোগ
ওয়েবসাইট
অ্যান ব্রন্টি
অ্যান ব্রন্টি (ইংরেজি: Anne Brontë; ১৭ জানুয়ারি ১৯২০ - ২৮ মে ১৮৪৯) ছিলেন একজন ইংরেজ ঔপন্যাসিক ও কবি। তিনি ব্রন্টি বোনদের মধ্যে সর্বকনিষ্ঠ।
দরিদ্র আইরিশ যাজক প্যাট্রিক ব্রন্টির কন্যা অ্যান তার জীবনের বেশিরভাগ সময় ইয়র্কশায়ারের হাওয়ার্থে কাটান। তিনি ১৮৩৬ থেকে ১৯৩৭ সালে মিরফিল্ডে একটি বোর্ডিং স্কুলে পড়াশোনা করেন। ১৯ বছর বয়সে তিনি হাওয়ার্থ ত্যাগ করেন এবং ১৮৩৯ থেকে ১৮৪৫ সালে গৃহশিক্ষিকার দায়িত্ব পালন করেন। শিক্ষকতা ছাড়ার পর তিনি লেখনী শুরু করেন। তিনি তার বড় দুই বোনের সাথে মিলে ছদ্মনামে পোয়েমস বাই কুরার, এলিস এবং অ্যাক্টন বেল (১৮৪৬) এবং দুটি উপন্যাস প্রকাশ করেন। গৃহশিক্ষিকা থাকাকালীন তার অভিজ্ঞতার ভিত্তিতে রচিত তার প্রথম উপন্যাস অ্যাগনেস গ্রে ১৮৪৭ সালে প্রকাশিত হয়। তার দ্বিতীয় ও শেষ উপন্যাস দ্য টেনান্ট অব ওয়াইল্ডলাইফ হল ১৮৪৮ সালে প্রকাশিত হয়। বইটিকে এখন পর্যন্ত বিদ্যমান প্রথম নারীবাদী উপন্যাস হিসেবে গণ্য করা হয়। দুটি উপন্যাসই তার ছদ্মনাম অ্যাক্টন বেল নামে প্রকাশিত হয়। ১৮৪৮ সালে তার বেল ছদ্মনাম উন্মোচিত হয় এবং পরের বছর তারা তিন বোন লন্ডন লিটারেরি সার্কেলের সাথে যোগ দেন। অ্যান ১৮৪৯ সালে মাত্র ২৯ বছর বয়সে মৃত্যুবরণ করেন, ধারণা করা হয় তিনি যক্ষ্মা রোগে আক্রান্ত ছিলেন।
অ্যানের মৃত্যুর পর শার্লট ব্রন্টি কর্তৃক দ্য টেনান্ট অব ওয়াইল্ডলাইফ হল বইটির পুনঃপ্রকাশনা স্থগিত রাখার কারণে তিনি তার অন্য বোনদের মত এত খ্যাতি অর্জন করতে পারেননি। তবুও তার উপন্যাসগুলো তার বোনদের উপন্যাসগুলোর মত ইংরেজি সাহিত্যের ধ্রুপদী সাহিত্যকর্ম হিসেবে খ্যাতি লাভ করে।
প্রারম্ভিক জীবন
অ্যান ১৮২০ সালের ১৭ই জানুয়ারি ব্র্যাডফোর্ডে জন্মগ্রহণ করেন। তার পিতা প্যাট্রিক ব্রন্টি সেখানে একজন সহকারী পাদ্রি হিসেবে দায়িত্ব পালন করতেন। তার মাতা মারিয়া (প্রদত্ত নাম: ব্র্যানওয়েল)। ১৮২০ সালের ২৫শে মার্চ তাকে অভিসিঞ্চিত করা হয়। অ্যানের পিতা হাওয়ার্থে সহকারী পাদ্রি হিসেবে নিযুক্ত হন। ১৮২০ সালের এপ্রিল মাসে ব্রন্টি পরিবার হাওয়ার্থে চলে যান এবং তারা বাকি জীবন সেখানেই বসবাস করেন।
অ্যানের যখন মাত্র এক বছর বয়স তার তার মাতা অসুস্থ্য হয়ে পড়েন, যা পরবর্তী কালে জরায়ুর ক্যান্সার বলে চিহ্নিত হয়। মারিয়া ১৮২১ সালের ১৫ই সেপ্টেম্বর মারা যান। তার সন্তানদের মায়ের স্নেহ দেওয়ার জন্য প্যাট্রিক পুনর্বিবাহের চেষ্টা করেন, কিন্তু বিফল হন। মারিয়ার বোন এলিজাবেথ ব্র্যানওয়েল (১৭৭৬-১৮৪২) তাদের বাড়িতে আসেন, শুরুতে তার মৃত্যপ্রায় বোনের সেবার জন্য, কিন্তু তিনি তার বাকি জীবন তার সন্তানদের লালনপালনে কাটিয়ে দেন। তিনি নিজের দায়িত্ববোধ থেকে এই কাজ করেন, কিন্তু তিনি খুবই কঠোর ছিলেন। অন্য সন্তানদের তিনি খুব অল্প স্নেহ করলেও অ্যান তার প্রিয় ছিলেন।
প্রথম প্রকাশনা
১৮৪৫ সালের গ্রীষ্মে ব্রন্টি বোনেরা বাড়িতে অবস্থান করে। কারও কর্মসংস্থানের কোন ব্যবস্থা ছিল না। শার্লট এমিলির কবিতা রচনার কথা জানতে পারেন, যা শুধু অ্যান জানত। শার্লট তাকে এই কবিতাগুলো প্রকাশ করার প্রস্তাব দেন। অ্যান তার নিজের কবিতাগুলো দেখান। শার্লট এই প্রসঙ্গে বলেন, "আমি ভেবেছিলাম এই পদ্যগুলোতে তাদের নিজস্ব সুন্দর অকৃত্রিম করুণ রস রয়েছে।" তারা এই সম্মতিতে পৌঁছান যে ব্র্যানওয়েল, তাদের পিতা বা তাদের বন্ধুদের তারা কি করছেন তা জানাবেন না। অ্যান ও এমিলি ২১টি করে কবিতা লিখেন এবং শার্লট ১৯টি কবিতা লিখেন। তাদের খালা ব্র্যানওয়েলের অর্থ দিয়ে তারা তাদের এই কবিতার সংকলন প্রকাশ করেন।
অ্যাগনেস গ্রে
তাদের কবিতার বইটি প্রকাশের আগেই তারা তাদের প্রথম উপন্যাস রচনা শুরু করেন। শার্লট দ্য প্রফেসর, এমিলি উদারিং হাইটস ও অ্যান অ্যাগনেস গ্রে রচনা করেন। ১৮৪৬ সালের জুলাই মাসের মধ্যে লন্ডনের বিভিন্ন প্রকাশকের কাছে তিনটি পাণ্ডুলিপি পাঠানো হয়। কয়েকজন প্রকাশকের কাছ থেকে প্রত্যাখ্যাত হওয়ার পর প্রকাশক টমাস কটলি নিউবি এমিলির উদারিং হাইটস ও অ্যানের অ্যাগনেস গ্রে প্রকাশ করতে সম্মত হন, কিন্তু শার্লটের উপন্যাসটি সকল প্রকাশকের কাছ থেকে প্রত্যাখ্যাত হয়। শার্লটের অল্প সময়ের মধ্যেই তার দ্বিতীয় উপন্যাস জেন আইয়ার রচনা করেন এবং প্রকাশক স্মিথ, এল্ডার অ্যান্ড কোং তা গ্রহণ করে এবং তিন বোনের মধ্যে তার উপন্যাসটিই প্রথম মুদ্রিত হয়। অন্যদিকে, অ্যান ও এমিলির উপন্যাস দুটি মুদ্রণে বিলম্ব হয়। জেন আইয়ার প্রকাশের পরপরই সফলতা লাভ করেন। অ্যান এবং এমিলি প্রকাশনার খরচ হিসেবে ৫০ পাউন্ড দিতে সম্মত হন। তাদের প্রকাশক জেন আইয়ার-এর সফলতায় ভিত্তিতে ১৮৪৭ সালের ডিসেম্বরে উদারিং হাইটস ও অ্যাগনেস গ্রে প্রকাশ করেন। দুটি বই'ই বাজারে ভালো কাটে, কিন্তু এমিলির নাট্যধর্মী উদারিং হাইটস অ্যানের অ্যাগনেস গ্রে বইটিকে ছাড়িয়ে যায়।
দ্য টেনান্ট অব ওয়াইল্ডফেল হল
অ্যানের দ্বিতীয় উপন্যাস দ্য টেনান্ট অব ওয়াইল্ডফেল হল ১৮৪৮ সালের জুন মাসের শেষ সপ্তাহে প্রকাশিত হয়। বইটি প্রকাশের পরপরই বিপুল সফলতা লাভ করে এবং ছয় সপ্তাহের মধ্যে বিক্রি শেষ হয়ে যায়। এটি সমসাময়িক ভিক্টোরিয় উপন্যাসের মধ্যে সবচেয়ে মর্মস্পর্শী, অ্যানের মদ্যপ ও নীতিভ্রষ্টের চিত্রায়ন উনবিংশ শতাব্দীর সংবেদশীলতার ক্ষেত্রে খুবই বিভ্রান্তিকর। শিরোনামের ভাগচাষী হেলেন গ্রাহাম গিলবার্ট মারখামের সাথে ষড়যন্ত্রে লিপ্ত হয় এবং ধীরে ধীরে সে তার অতীতকে উন্মোচন করে যে সে একজন চিত্রশিল্পী ও আমোদপ্রমোদে লিপ্ত আর্থার হান্টিংডনের স্ত্রী। বইটির বিশেষত্ব হল সে সময়ে নারী অবস্থান উন্মোচন ও এর একাধিক-স্তর বিশিষ্ট গল্প।
মৃত্যু
১৮৪৯ সালের ২৭শে মে অ্যান শার্লটকে জানান বাড়িতে ফিরে না গিয়ে স্কারবরা থেকে মারা গেলে তা সহজ হবে। পরের দিন একজন ডাক্তার জানান তার মৃত্যুর আসন্ন। অ্যান এই খবরটি জানতে পারেন। তিনি এলেন ও শার্লটের প্রতি তার ভালোবাসার বহিঃপ্রকাশ জানান এবং শার্লটকে হতাশ দেখে তাকে "সাহস রাখতে" বলেন। অ্যান ১৮৪৯ সালের ২৮শে মে দুপুর ২টায় ২৯ বছর বয়সে মৃত্যুবরণ করেন।
হাফসা সুলতান মসজিদ
স্থাপনা
১৫২২ সালে প্রথম উসমানী খলিফা এবং নবম উসমানীয় সুলতান প্রথম সেলিমের স্ত্রী এবং বিখ্যাত সুলতান সুলাইমানের মা হাফসা সুলতান তুরস্কের মানিসাতে এই মসজিদ এবং সংলগ্ন ধর্মীয় স্থাপনা নির্মাণ করেছিলেন। মসজিদ কমপ্লেক্সটি একটি মসজিদ, একটি মাদরাসা, একটি অনাথশালা, প্রাথমিক বিদ্যালয়, একটি তাপস স্নানাগার এবং একটি হাসপাতাল নিয়ে গঠিত। মসজিদটি একটি কেন্দ্রীয় গম্বুজ দ্বারা আচ্ছাদিত এবং এর ২টি মিনার রয়েছে।
কাঙ্কের
কাঙ্কের (Kanker) ভারতের ছত্তিসগড় রাজ্যের কাঙ্কের জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৮৮ মিটার (১২৭২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কনকের শহরের জনসংখ্যা হল ২৪,৪৮৫ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%; তার চাইতে কনকের এর সাক্ষরতার হার বেশি।
আদিত্য শীল
আদিত্য শীল (জন্ম: ২২ মার্চ, ১৯৮৮) হলেন একজন ভারতীয় মডেল এবং চলচ্চিত্র ও টেলিভিশন অভিনেতা। এক ছোটিসি লাভ স্টোরি ছবিতে মণীষা কৈরালার বিপরীতে এক কিশোরের চরিত্রে অভিনয়ের মাধ্যমে চলচ্চিত্র জগতে পদার্পণ করেন আদিত্য শীল। এরপর তিনি তুম বিন ২ ছবিতে শেখর মালহোত্রা, নমস্তে ইংল্যান্ড ছবিতে স্যাম, পুরানি জিনস ছবিতে স্যামুয়েল, স্টুডেন্ট অফ দ্য ইয়ার ২ ছবিতে রান্ধওয়া এবং ফিৎরাত ছবিতে বীর শেরগিলের চরিত্রে অভিনয় করেন।
প্রথম জীবন
আদিত্য শীলের বাবা রবি শীল বাঙালি বাবা ও পাঞ্জাবি মায়ের সন্তান। আদিত্যের বাবা ছিলেন গাড়ওয়ালি চলচ্চিত্রের প্রযোজক ও অভিনেতা। কিন্তু আদিত্য পেশাদার ক্রিকেটার হতে ছিলেন। একবার জখম হওয়ার ফলে তাঁর সেই সম্ভাবনা নির্মূল হয়ে যায় এবং তিনি তাঁর বাবার পদাঙ্ক অনুসরণ করেন।
আদিত্য একজন বিশ্ব টিকওয়ান্ডো চ্যাম্পিয়ন। তাঁর কর্মজীবনের সূত্রপাত ঘটেছিল একজন মডেল হিসেবে। সেই সময় অনেক বিজ্ঞাপনে তিনি অভিনয় করেন।
কর্মজীবন
এক ছোটিসি লাভ স্টোরি ছবিতে মণীষা কৈরালার বিপরীতে এক কিশোরের চরিত্রে অভিনয়ের মাধ্যমে চলচ্চিত্র জগতে পদার্পণ করেন আদিত্য শীল। ২০০৬ সালে তিনি উই আর ফ্রেন্ডস ছবিতেও অভিনয় করেন। পুরানি জিনস ছবিতে তিনি স্যামুয়েল লরেন্সের চরিত্রে অভিনয় করেন। ২০১৬ সালে অনুভব সিনহার তুম বিন ২ ছবিতে নেহা শর্মার বিপরীতে শেখর চরিত্রে অভিনয় করেন আদিত্য।
২০১৯ সালে তিনি স্টুডেন্ট অফ দ্য ইয়ার ২ ছবিতে মানব রান্ধাওয়া চরিত্রে অভিনয় করেন। এরপর অল্ট বালাজির ফিৎরাত-এ ক্রিস্টিল ডি’সুজার বিপরীতে বীর শেরগিল চরিত্রে অভিনয় করেন আদিত্য।
স্টুডেন্ট অফ দ্য ইয়ার ২ ছবির বর্ষপূর্তি উপলক্ষ্যে আদিত্য শীল স্মৃতিচারণা করে বলেন যে, তিনি ও টাইগার শ্রফ একটি দৃশ্যকে বাস্তবোচিত করে তোলার জন্য পরস্পরকে সত্যিই ঘুষি মেরেছিলেন। এরপর তিনি ইন্দু কি জওয়ানি ছবিতে অভিনয় করেন এবং ফিৎরাত ২ ছবিতে অভিনয়ের ইচ্ছা প্রকাশ করেন।
তবলছড়ি ইউনিয়ন
তবলছড়ি বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।
আয়তন
৭৬৮০ একর।
১.তবলছড়ি বাজার
২.কুমিল্লা টিলা
৩.সিংহপাড়া
৪.তুলাতুলি
৫.পুরান তবলছড়ি
৬.মাদ্রাসা পাড়া
৭.দেওয়ান পাড়া